JY LEES NOU Slaan hom vir ’n ses, Kagiso!
Rabada is ook deur die spelers aangewys as die Spelers se Speler van die Jaar en hy is ook die bewonderaars se SA Ondersteuners se Speler van die Jaar. Maar dis nie al nie! Dan is hy ook die Castle Lager Toetsspeler van die Jaar en die Eendagspeler van die Jaar. Sy sesde toekenning, RAM Aflewering van die Jaar, het hy gekry vir die bal wat hy afgestuur het om van Engeland se Jason Roy ontslae te raak in die internasionale KFC T20-wedstryd wat in Johannesburg gespeel is. Volgens Krieket Suid-Afrika is Rabada se internasionale statistieke merkwaardig: 24 paaltjies in net 6 wedstryde teen ’n gemiddeld van 24.70 en 37 paaltjies in 20 eendagwedstryde teen ’n gemiddeld van 21.45. Gelukwense het ingestroom van spelers en van Jan Alleman. Haroon Lorgat, uitvoerende hoof van Krieket Suid-Afrika, het gesê: “Dit was een van die merkwaardigste debuutseisoene deur ’n jong speler in ons geskiedenis.” Rabada moes baie vinnig ’n groot rol vervul op die veld, nadat boulers soos Dale Steyn en Vernon Philander nie kon speel weens beserings nie.
Good things happen to good people! What a man, what a player. Clean swipe by @KagisoRabada25 Well done KG pic.twitter.com/6NWY2Jdu8D — AB de Villiers (@ABdeVilliers17) July 26, 2016
’n Ondersteuner het ook getwiet dat Rabada ’n legende in wording is. Hoe waar is dit nie! Baie geluk Kagiso Rabada.
#CSAnews @KagisoRabada25 hits records for a six #CSAawards16 https://t.co/tBwJQN20jZ pic.twitter.com/KupzBLzolk — Cricket South Africa (@OfficialCSA) July 27, 2016